Hoi Ying Karen Kwok

Hoi Ying Karen Kwok (født 22. september 1986) er en hongkongkinesisk handikappet bocciaspiller, som konkurrerer i klassen BC2, som er en av klassene for utøvere med cerebral parese. 

Karriere
Kwok deltok ved Verdenscupen i boccia 2003, der hun kom på 17.-plass individuelt. I lagkonkurransen der kom Hongkong på 9.-plass.CPISRA - Boccia CPISRA World Ranking List 2006  , besøkt 4. april 2013. Ved Paralympiske sommerleker 2004 i Athen gikk hun ikke videre fra gruppespillet, der hun vant én og tapte to kamper. Hun endte med det på 22.-plass. I lagkonkurransen kom Hongkong på tredjeplass i sin gruppe i gruppespillet, og gikk med det ikke videre til sluttspillet, men endte på 6.-plass.IPC - Historical Results Database, besøkt 5. april 2013. 

I 2008 ble hun paralympisk mester individuelt. Ved Paralympiske sommerleker 2008 i Beijing vant hun alle tre kampene i gruppespillet, og spilte seg fram til finalen. I finalen slo hun britiske Nigel Murray 5-3, og vant med det turneringen. Hongkong tapte kvartfinalen i lagkonkurransen, med 4-8 mot Spania, og endte med det på 5.-plass.IPC - Beijing 2008 Paralympic Games - Boccia - Mixed Team BC1-BC2, besøkt 6. april 2013.CPISRA - World Ranking List 2009  , besøkt 6. april 2013.

Ved Asia- og sørstillehavsmesterskapet i boccia 2009 nådde hun finalen, der hun møtte japanske Takayuki Hirose. Kwok tapte imidlertid finalen 1-4, og fikk med det sølv i dette mesterskapet. I lagkonkurransen ble Hongkong slått ut av Kina i kvartfinalen, og kom på 7.-plass.CPISRA - CPISRA - 3rd Asia and South Pacific Boccia Championships 2009  , besøkt 5. april 2013. Året etter deltok hun ved VM i boccia 2010 i Lisboa. I gruppespillet det vant hun alle sine tre kamper, og gikk videre til sluttspillet. Der vant hun 16.-delsfinalen, men tapte deretter 8.-delsfinalen mot canadiske Adam Dukovich. Hun kom dermed på 10.-plass individuelt i klassen BC2. I lagkonkurransen tapte Hongkong for Irland i kvartfinalen, og endte på 6.-plass.CPISRA - CPISRA Boccia World Championships Lisboa 2010  , besøkt 6. april 2013. Semme år kom hun også på 10.-plass ved Para-asialekene 2010 i Guangzhou i Kina. 

Hun deltok ved Verdenscupen i boccia 2011 i Belfast. Individuelt kom hun på 8.-plass, etter at hun vant to av sine tre kamper i gruppespillet, og slo ut først Robert Mezik, deretter Fiona Lyons, men ble slått ut av brasilianske Maciel Sousa Santos i kvartfinalen. Hongkong gikk ikke videre til sluttspillet i lagkonkurransen, og endte på 14.-plass.Sports Ulster - CPISRA Boccia World Cup - 18-27 August 2011 - Fixtures & Results  , besøkt 6. april 2013. 

Ved Paralympiske sommerleker 2012 deltok hun både individuelt og i lagkonkurransen. Hun ble slått ut av kinesiske Kai Zhong i 16.-delsfinalen, og i lagkonkurransen ble Hongkong slått ut av Storbritannia i kvartfinalen, med tap 3-11.

Referanser

Eksterne lenker
 Profil hos IPC
 Profil hos London2012.com

Kategori:Hongkongkinesiske bocciaspillere
Kategori:Hongkongkinesiske handikappidrettsutøvere
Kategori:Paralympiske mestere for Hongkong
Kategori:Fødsler i 1986